ai4bharat/Pralekha huggingface dataset:
கலாசாரத்துறை அமைச்சகம்
வெளிநாட்டுக்கு கடத்தப்பட்ட சோழர் காலத்தைச் சேர்ந்த பகவான் ஹனுமன் சிலை மீட்பு: தமிழ்நாடு சிலை கடத்தல் தடுப்புப் பிரிவிடம் ஒப்படைப்பு
வெளிநாட்டுக்கு கடத்தப்பட்ட சோழர் காலத்தைச் சேர்ந்த பகவான் ஹனுமன் சிலை மீட்கப்பட்டு, அது தமிழ்நாடு சிலை கடத்தல் தடுப்புப் பிரிவிடம் ஒப்படைக்கப்பட்டுள்ளது.
அரியலூர் மாவட்டம் பொட்டவெளி வெள்ளூர் ஸ்ரீவரதராஜ பெருமாள் விஷ்ணு ஆலயத்திலிருந்து பகவான் ஹனுமன் சிலை கடத்தப்பட்டது. அந்த சிலை 14-15-ம் நூற்றாண்டில் உருவாக்கப்பட்ட சோழர் காலத்தைச் சேர்ந்த சிலையாகும். இது 1961-ம் ஆண்டு புதுச்சேரி பிரான்ஸ் நிறுவனத்தின் மூலம் ஆவணப்படுத்தப்பட்டது. 2012-ம் ஆண்டு கடத்தப்பட்ட இந்த சிலை, ஆஸ்திரேலியாவில் மீட்கப்பட்டு கேன்பராவில் உள்ள இந்திய துணை தூதரகத்தில் ஒப்படைக்கப்பட்டது. பின்னர் 2023 பிப்ரவரி மாதத்தின் கடைசி வாரத்தில் அந்த சிலை இந்தியாவிற்கு கொண்டு வரப்பட்டு, அது 18.04.2023 அன்று வழக்கு சொத்தாக தமிழ்நாடு சிலை கடத்தல் தடுப்புப்பிரிவிடம் ஒப்படைக்கப்பட்டது.
மத்திய அரசு நாட்டின் பழங்கால பாரம்பரியத்தை பாதுகாக்கவும், கடந்த காலங்களில் வெளிநாடுகளுக்கு கடத்தப்பட்ட பாரம்பரிய சின்னங்களை மீட்கவும் உறுதியுடன் செயல்பட்டு வருகிறது. தற்போது வரை மொத்தம் 251 பழங்கால பாரம்பரிய சின்னங்கள் மற்றும் சிலைகள் மீட்கப்பட்டுள்ளன. இதில் 2014-ம் ஆண்டுக்கு பின்னர் தற்போது வரை 238 சிலைகளும், பாரம்பரிய சின்னனங்களும் மீட்கப்பட்டுள்ளன.
அறிவியல் மற்றும் தொழில்நுட்பத்துறை
தேசிய ஆய்வுக்கூடங்கள், பல்கலைக்கழகங்களில் கோவிட்-19 பரிசோதனை மையங்களை  அதிகரித்தல்.
நாடு முழுவதும் உள்ள அரசு அமைப்புகளில் கோவிட்- 19 மாதிரிப் பரிசோதனைகளை அதிகப்படுத்துவதற்காக மையம் மற்றும் தொகுப்பு  என்ற வர்த்தக மாதிரியின் அடிப்படையில், நாடு முழுவதும் நகர மண்டலத் தொகுப்புகள் அமைக்கப்பட்டுள்ளன.
அந்தந்த அமைச்சகங்கள்/ துறைகளால்  இந்திய மருத்துவ ஆராய்ச்சிக் கழக விதிமுறைப்படி அங்கீகரிக்கப்பட்ட அரசு ஆய்வுக்கூடங்கள் பரிசோதனை மையங்களாகச் செயல்படும். இதுவரை சென்னை உட்பட 19 இடங்களில் நகரங்கள்/மண்டலத் தொகுப்புகள் அமைக்கப்பட்டுள்ளன.
சுமார் நூறு அமைப்புகள் இதில் ஈடுபடுத்தப்பட்டுள்ளன. ஒரு லட்சத்து 60 ஆயிரத்துக்கும் மேற்பட்ட மாதிரிகள் பரிசோதனை செய்யப்பட்டுள்ளன. ஏழு DBT தன்னாட்சி அமைப்புகள் மையங்களாக செயல்பட ICMR அங்கீகாரம் வழங்கியுள்ளது. கோவிட்-19 நோய் கண்டறிவதற்கான பரிசோதனைகளை  இவை செய்துவருகின்றன.
அந்தந்த நகரங்கள்/மண்டலங்கள் ஆகியவற்றில் இவை மையங்களாக செயல்பட்டு பிற மத்திய மாநில அரசு அமைப்புகளுடன் ஒருங்கிணைந்து முயற்சிகளை மேற்கொள்கின்றன. அதுமட்டுமல்லாமல் அவை சம்பந்தப்பட்ட மாநில அரசுகளுடன் நெருங்கிப் பணியாற்றி பரிசோதனை மாதிரிகளைச் சேகரித்து பரிசோதனை முடிவுகளை நாள்தோறும் ICMR அறிக்கையாக அளிக்கின்றன. நான்கு வார காலத்தில், மொத்தமாக இந்தத் தொகுப்புகள் கிட்டத்தட்ட ஒரு லட்சத்து 70 ஆயிரம் பரிசோதனைகளைச் செய்துள்ளன. இந்தத் தொகுப்புகள் அடுத்த நான்கு வாரங்களில் 50 ஆக அதிகரிக்கப்படும். இதனால் நாட்டின் மூலை முடுக்குகளில் உள்ள இடங்களிலும் பரிசோதனை வசதிகள் கிடைக்கும்
(Visitor Counter : 146
பிரதமர் அலுவலகம்
பிரதமருக்கு வழங்கப்பட்ட நினைவுப் பொருட்கள் ஏலத்திற்கு’ அளிக்கப்பட்ட ஆர்வத்திற்கு பிரதமர் பாராட்டு தெரிவித்துள்ளார்
பிரதமருக்கு வழங்கப்பட்ட நினைவுப் பொருட்கள் ஏலத்திற்கு’ அளிக்கப்பட்ட ஆர்வத்திற்கு பிரதமர் திரு நரேந்திர மோடி மகிழ்ச்சி தெரிவித்துள்ளார். ஏலத்தில் எடுக்கப்பட்ட பொருட்களை பார்த்து குடும்ப உறுப்பினர்கள் மற்றும் நண்பர்களுக்கு அதனை பரிசளிக்குமாறு அனைவரையும் குறிப்பாக, இளைஞர்களை அவர் வலியுறுத்தியுள்ளார்.
இதுகுறித்து பிரதமர் தனது ட்விட்டர் பதிவில்; “கடந்த சில நாட்களுக்கு மேலாக நடத்தப்பட்ட பிரதமருக்கு வழங்கப்பட்ட நினைவுப் பொருட்கள் ஏலத்திற்கு அளிக்கப்பட்ட ஆர்வத்தை கண்டு நான் மகிழ்ச்சியடைகிறேன்.” புத்தகங்கள் முதல் கலைப்பொருட்கள், கோப்பைகள், மண்பாண்டங்கள், பித்தளைப்பொருட்கள் என நான் பெற்ற அனைத்து பரிசுப் பொருட்களும் ஏலம் விடப்பட்டன. https://pmmementos.gov.in/#/
“பிரதமருக்கு வழங்கப்பட்ட நினைவுப் பொருட்கள் ஏலத்தில் கிடைக்கப்பெற்ற தொகை கங்கை தூய்மைப்படுத்தும் திட்டத்திற்கு பயன்படுத்தப்படும். ஏலத்தில் எடுக்கப்பட்ட பொருட்களை பார்த்து குடும்ப உறுப்பினர்கள் மற்றும் நண்பர்களுக்கு அதனை பரிசளிக்குமாறு அனைவரையும் குறிப்பாக, இளைஞர்களை நான் கேட்டுக்கொள்கிறேன்!” என்று குறிப்பிட்டுள்ளார்.
சுகாதாரம் மற்றும் குடும்ப நலத்துறை அமைச்சகம்
கொவிட்-19 தொற்று குறித்த அண்மைத் தகவல்கள்
இந்தியாவில் கொரோனா தொற்றால் கடந்த 24 மணி நேரத்தில் பாதிக்கப்பட்டவர்களின் எண்ணிக்கை 60 நாட்களில் மிகக் குறைவாக,1.14 லட்சமாகப் பதிவாகியுள்ளது.
10-வது நாளாக 2 லட்சத்திற்கும் குறைவான அன்றாட பாதிப்புகள் ஏற்பட்டுள்ளன.
சிகிச்சை பெறுவோரின் எண்ணிக்கையில் கடந்த 24 மணி நேரத்தில் 77,449 குறைந்துள்ளது.
நம் நாட்டில் இதுவரை 2.69 கோடிக்கும் அதிகமானோர் கொவிட் தொற்றிலிருந்து குணமடைந்துள்ளனர்.
கடந்த 24 மணி நேரத்தில் 1,89,232 பேர் குணமடைந்தனர்.
தொடர்ந்து 24-வது நாளாக, தினசரி பாதிப்புகளை விட குணமடைபவர்களின் எண்ணிக்கை அதிகரித்துள்ளது.
தேசியளவில் குணமடைபவர்கள் வீதம் தொடர்ந்து உயர்ந்து வருகிறது. இந்த விழுக்காடு தற்போது 93.67% ஆக பதிவாகியுள்ளது.
வாராந்திர தொற்று உறுதி வீதம் 6.54% ஆகும்.
அன்றாட பாதிப்பு வீதம் தொடர்ந்து சரிந்து 5.62% ஆக உள்ளது. தொடர்ந்து 13 நாட்களாக இந்த அளவு 10 சதவீதத்திற்கும் குறைவாகவே உள்ளது. இதுவரை 36.4 கோடி பரிசோதனைகள் செய்யப்பட்டுள்ளன.
நாடு தழுவிய தடுப்பூசித் திட்டத்தின் கீழ் இதுவரை 23.13 கோடி தடுப்பூசிகள் போடப்பட்டுள்ளன.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://www.pib.gov.in/PressReleasePage.aspx?PRID=1724870
------
(Visitor Counter : 136
தொழிலாளர் மற்றும் வேலைவாய்ப்பு அமைச்சகம்
தேசிய வேலைவாய்ப்பு சேவை திட்டத்தின் மூலம் கலந்தாய்வு
மத்திய தொழிலாளர் மற்றும் வேலைவாய்ப்புத் துறை அமைச்சகம் தேசிய வேலைவாய்ப்பு சேவை திட்டத்தை அமல்படுத்தி வருகிறது. இதன்மூலம் பொருத்தமான வேலைவாய்ப்பு, அதற்கான கலந்தாய்வு, தொழிற்கல்வி வழிகாட்டுதல், திறன் மேம்பாட்டு படிப்பு குறித்த தகவல் உள்ளிட்ட பல்வேறு சேவைகளை அளித்து வருகிறது. வேலை தேடுவோருக்கு தரமான சேவையை வழங்கும் வகையில் அதற்கான இணையதளமும் செயல்பட்டு வருகிறது.
இத்திட்டத்தின்கீழ், பல்வேறு மாவட்ட வேலைவாய்ப்பு மையங்களில் மாதிரி வேலைவாய்ப்பு மையங்கள் மூலம் வேலைவாய்ப்பு கலந்தாய்வு மற்றும் தொழிற்கல்வி குறித்த வழிகாட்டுதலும் அளிக்கப்பட்டு வருகிறது. நடப்பாண்டில் கடந்த ஜூன் மாதம் வரை 1,57,989 கலந்தாய்வுகள் நடத்தப்பட்டுள்ளன.
இத்தகவலை மாநிலங்களவையில் மத்திய தொழிலாளர் மற்றும் வேலைவாய்ப்புத் துறை இணையமைச்சர் திரு ராமேஸ்வர் தெலி எழுத்துப்பூர்வமாக தெரிவித்தார்.
மேலும் விவரங்களுக்கு இதன் ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1843403
பாதுகாப்பு அமைச்சகம்
கிழக்கு பிராந்திய கடற்படை தலைமை அதிகாரியாக ரியர் அட்மிரல் தருண் சோப்தி பொறுப்பேற்பு
கிழக்கு பிராந்திய கடற்படை தலைமை அதிகாரியாக ரியர் அட்மிரல் தருண் சோப்தி, இன்று பொறுப்பேற்றுக்கொண்டார். விசாகப்பட்டினம் கடற்படை தளத்தில் நடைபெற்ற பொறுப்பேற்பு நிகழ்ச்சியில் ரியர் அட்மிரல் சஞ்சய் வத்ஸ்யனிடமிருந்து அவர் இந்த பொறுப்பைப் பெற்றுக் கொண்டார். இந்த நிகழ்ச்சியின் போது அவருக்கு அணிவகுப்பு மரியாதையும் வழங்கப்பட்டது.
(இவர் இந்திய கடற்படையில் கடந்த 1988-ஆம் ஆண்டு சேர்ந்தார். கடக்வஸ்லாவில் உள்ள தேசிய பாதுகாப்பு அகாடமி, பிரான்ஸ் நாட்டின் பாரிஸில் உள்ள பாதுகாப்பு மையம், மும்பையின் கடற்படை கல்லூரி ஆகியவற்றில் ரியர் அட்மிரல் தருண் சோப்தி பயிற்சி பெற்றுள்ளார்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://www.pib.gov.in/PressReleasePage.aspx?PRID=1700179
உள்துறை அமைச்சகம்
மிகச்சிறந்த விடுதலை போராட்ட வீரரான நேதாஜி சுபாஷ் சந்திர போசுக்கு அவரது 125-வது பிறந்த நாளன்று மத்திய உள்துறை அமைச்சர் திரு அமித் ஷா அஞ்சலி செலுத்தினார்
நேதாஜியின் திருவுருவப் படத்திற்கு கவுகாத்தியில் திரு அமித் ஷா மலரஞ்சலி செலுத்தினார்
மிகச்சிறந்த விடுதலை போராட்ட வீரரான நேதாஜி சுபாஷ் சந்திர போசுக்கு அவரது 125-வது பிறந்த நாளன்று மத்திய உள்துறை அமைச்சர் திரு அமித் ஷா அஞ்சலி செலுத்தினார். நேதாஜியின் திருவுருவப் படத்திற்கு கவுகாத்தியில் திரு அமித் ஷா மலரஞ்சலி செலுத்தினார்
அப்போது பேசிய அமைச்சர், புத்திசாலி மாணவராகவும், திறன்வாய்ந்த நிர்வாகியாகவும், தேர்ந்த ஒருங்கிணைப்பாளராகவும், ஒப்பில்லா போர்குணம் கொண்ட தலைவராகவும் நேதாஜி விளங்கினார் என்று கூறினார்.
இந்தியாவின் சுதந்திர போராட்டத்திற்கு நேதாஜியின் துணிச்சலும், வீரமும் புதிய பலத்தை தந்தது என்று கூறிய திரு அமித் ஷா, சவாலான காலகட்டத்தில் நாட்டின் இளைஞர்களை தமது வசீகர தலைமையின் கீழ் அவர் ஒன்று திரட்டியதாகக் கூறினார்.
நாட்டின் விடுதலைக்காக கொல்கத்தா முதல் ஜெர்மனி வரை நேதாஜி பயணம் மேற்கொண்டார். சாலை வழியாக 7,000 கிலோமீட்டர்களுக்கும் அதிகமாகவும், நீர்மூழ்கி மூலம் சுமார் 27,000 கிலோமீட்டர்களும் பயணித்து தமது அசைக்கமுடியாத துணிச்சலை அவர் பறைசாற்றினார்.
ஒட்டுமொத்த தேசமும் என்றும் நேதாஜிக்கு கடன்பட்டிருப்பதாக கூறிய உள்துறை அமைச்சர், அவரது பிறந்த நாளை பராக்கிரம தினமாக அறிவித்து, யாரும் செய்யாத புகழஞ்சலியை பிரதமர் திரு நரேந்திர மோடி செய்துள்ளதாக கூறினார்.
இனி வரும் தலைமுறைகள், குறிப்பாக குழந்தைகள், நேதாஜி பற்றி அறிந்துகொள்வதற்காகவும், தற்சார்பு இந்தியா லட்சியத்தை அடையும் நோக்கிலும், பராக்கிரம தினம் சிறப்பாக கொண்டாடப்படும் என்றும் அவர் கூறினார்.
மேலும் விவரங்களுக்கு இந்த செய்திக் குறிப்பை ஆங்கிலத்தில் இங்கே
காணவும்: https://pib.gov.in/PressReleasePage.aspx?PRID=1691556
எஃகுத்துறை அமைச்சகம்
புலம்பெயர் தொழிலாளர்களுக்கு குறைந்த செலவில் வீட்டு வசதி வழங்குவதற்கு அரசுடன் இணைந்து செயலாற்ற வருமாறு ஸ்டீல் தொழிற்சாலை உரிமையாளர்களுக்கு திரு. தர்மேந்திர பிரதான் வேண்டுகோள்
புலம்பெயர் தொழிலாளர்களுக்கு குறைந்த செலவில் வீட்டு வசதி வழங்குவதற்கு அரசுடன் இணைந்து செயலாற்ற வருமாறு ஸ்டீல் தொழிற்சாலை உரிமையாளர்களுக்கு மத்திய ஸ்டீல், பெட்ரோலியம் மற்றும் இயற்கை எரிவாயு அமைச்சர் திரு தர்மேந்திர பிரதான் வேண்டுகோள் விடுத்தார். “ஆத்மநிர்பார் பாரத்: வீட்டுவசதி, கட்டுமானம் மற்றும் விமானத்தொழில் பிரிவில் ஸ்டீல் பயன்பாட்டை அதிகரித்தல்” என்ற வெபினாரில் இன்று தலைமை விருந்தினராகக் கலந்து கொண்டு உரையாற்றிய அமைச்சர் வீட்டுவசதி மற்றும் நகர்ப்புற உறவுகள் அமைச்சகத்தின் பொதுமக்களுக்கு வீடு கட்டித்தரும் திட்டத்தை சுட்டிக்காட்டி பொதுத்துறை நிறுவனங்களும், ஸ்டீல் தொழிற்சாலை உரிமையாளர்களும் இந்தத் திட்டத்தைச் செயல்படுத்துவதில் அரசுக்கு உதவ வேண்டும் என்று கேட்டுக் கொண்டார். அரசு இந்தத் திட்டத்தன் கீழ் 1 லட்சம் வீடுகள் கட்டித்தர இலக்கு நிரணயித்துள்ளது. இதில் ஸ்டீல் தொழிற்பிரிவு அதிக அளவில் ஸ்டீலைப் பயன்படுத்தி குறைந்த செலவிலான வீடுகளை அதிகமாகக் கட்டித் தந்து மற்றவர்களுக்கு ஒரு முன்மாதிரியாகச் செயல்பட வேண்டும் என்று அவர் மேலும் கேட்டுக் கொண்டார். சுயசார்பு இந்தியா இயக்கமானது நாட்டின் ஒவ்வொரு குடிமகனுக்கும் கண்ணியத்தையும், சுயமரியாதையையும் வழங்குவதை நோக்கமாகக் கொண்டுள்ளதால் தொழிற்சாலைப் பிரிவினர் அரசின் இத்தகைய மக்கள் நல்வாழ்வு தொடர்பான முன்னெடுப்பு முயற்சிகளில் பங்கேற்க வேண்டுமென்று அமைச்சர் மேலும் கேட்டுக் கொண்டார்.
இந்த வெபினாரை ஸ்டீல் அமைச்சகமானது இந்தியத் தொழிற்கூட்டமைப்புடன்  இணைந்து நடத்தியது. வீட்டுவசதி மற்றும் நகர்ப்புற உறவுகள் இணையமைச்சர் , விமானப் போக்குவரத்து, வர்த்தகம் மற்றும் தொழில் இணையமைச்சர் திரு ஹர்தீப் சிங் பூரி, எஃகுத்துறை இணையமைச்சர் திரு ஃபக்கன் சிங் கொலஸ்தே ஆகிய இருவரும் துவக்க அமர்வில் விருந்தினர்களாகக் கலந்து கொண்டனர். எஃகு, வீட்டுவசதி மற்றும் நகர்ப்புற உறவுகள் மற்றும் விமானப் போக்குவரத்து ஆகிய துறைகளின் செயலாளர்கள், மூத்த அதிகாரிகள் மற்றும் அவற்றின் பொதுத்துறை நிறுவனங்களின் பிரதிநிதிகள் தொழிற்சாலை தலைவர்கள், சிஐஐ-யின் மூத்தப் பொறுப்பாளர்கள் ஆகியோர் வெபினாரில் கலந்து கொண்டனர். திரு. தர்மேந்திர பிரதான் வீட்டுவசதி மற்றும் நகர்ப்புற உறவுகள், விமானப் போக்குவரத்து அமைச்சகங்கள் மிகப்பெரும் திட்டங்களை நிறைவேற்றி வருகின்றன என்றும், இந்த அமைச்சகங்களின் எதிர்காலத் திட்டங்கள் ஸ்டீல் தொழிற்சாலைக்கு உதவும் வகையில் இருக்கும் என்றும் குறிப்பிட்டார். நாடு வளர்ச்சிப்பாதையில் பீடுநடை போட்டு வருவதால் நாட்டில் ஸ்டீல் பயன்பாட்டை அதிகரிப்பதற்கான கூடுதல் வாய்ப்புகள் இருப்பதாக அமைச்சர் குறிப்பிட்டார். அண்மையில் பிரதம மந்திரி தனது சுதந்திர தின உரையில் தெரிவித்த விரிவான சர்வதேச தரத்திலான உள்கட்டமைப்பு வசதிகள் உருவாக்கப்படும் என்ற கருத்தைச் சுட்டிக்காட்டிய அமைச்சர் திரு.பிரதான் மாநிலங்களையும், தொழிற்சாலைகளையும் இது தொடர்பான தங்களது செலவை அதிகரிக்குமாறு கேட்டுக் கொண்டார். இந்த செயல்திட்டங்கள் சிவப்புநாடா முறையில் இருந்து விடுவிக்கப்பட்டு வேகமாக நிறைவேற்றப்பட வேண்டிய தேவை இருப்பதாக அவர் மேலும் குறிப்பிட்டார்.
தொழிலாளர் மற்றும் வேலைவாய்ப்பு அமைச்சகம்
தொழிலாளர்களுக்கு ஸ்மார்ட் அட்டைகள்
சமூக, பொருளாதார பிரிவுவாரியான கணக்கெடுப்பு 2011-லிருந்து அடையாளம் காணப்பட்ட அமைப்புச்சாரா துறையின் தகுதி பெற்ற தொழிலாளர்களுக்கு கட்டணம் இல்லாமல் மருத்துவச் சிகிச்சைக்கான தேசிய சுகாதார நலத்திட்டம் செயல்படுத்தப்படுகிறது. இந்தத் திட்டம் 2018 ஆம் ஆண்டு பிரதமரின் ஆயுஷ்மான் பாரத், மக்கள் ஆரோக்கியத் திட்டம் ஆகியவற்றுடன் சேர்க்கப்பட்டது. இந்தத் திட்டத்தின் கீழ் குடும்பம் ஒன்றுக்கு குறைந்தபட்சம் ரூ.5 லட்சம் வரை வழங்கப்படுகிறது என்று தொழிலாளர் மற்றும் வேலைவாய்ப்புத் துறை இணையமைச்சர் திரு.ராமேஷ்வர் தெலி கூறியுள்ளார்.
மக்களவையில் இன்று கேள்வி ஒன்றுக்கு எழுத்து மூலம் பதிலளித்த அவர், இந்தத் திட்டம் தில்லி, ஒடிசா, மேற்கு வங்கம் ஆகிய மாநிலங்கள் தவிர அனைத்து மாநிலங்களிலும் அமல்படுத்தப்படுகிறது என்றார். 29.03.2022 நிலவரப்படி 17 கோடியே 90 லட்சம் பேர் அடையாளம் காணப்பட்டு ஸ்மார்ட் அட்டைகள் வழங்கப்பட்டுள்ளன என்றும் அவர் குறிப்பிட்டார்.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1813166
பணியாளர் நலன், பொதுமக்கள் குறை தீர்ப்பு மற்றும் ஓய்வூதியங்கள் அமைச்சகம்
ஜம்மு காஷ்மீரில் ஒவ்வொரு மாவட்டத்திலும் குறைகேட்பு வலைதளம் உருவாக்க மத்திய அரசு உதவும்- டாக்டர் ஜித்தேந்திர சிங்
ஜம்மு காஷ்மீர் யூனியன் பிரதேசத்தில் 20 மாவட்டங்களிலும் குறைகேட்பு வலைதளம் உருவாக்க மத்திய அரசு உதவும் என்று வடகிழக்குப் பிராந்திய மேம்பாடு  , பிரதமர் அலுவலகம், பணியாளர் நலன், பொது மக்கள் குறை தீர்வு, ஓய்வூதியம், அணுசக்தி மற்றும் விண்வெளித் துறை மத்திய இணையமைச்சர் டாக்டர் ஜித்தேந்திர சிங் இன்று தெரிவித்துள்ளார்.
ஜம்மு காஷ்மீரில், சிறந்த நிர்வாக முன்முயற்சிகளை வலுப்படுத்தும் முக்கிய நடவடிக்கையாக, டாக்டர் ஜித்தேந்திர சிங் மற்றும் ஜம்மு காஷ்மீர் துணைநிலை ஆளுநர் ஆகியோர் தொலைபேசி மூலம் உரையாடினர். யூனியன் பிரதேசத்தில் குறைதீர்வு வலைதளம் உருவாக்குவது பற்றி அவர்கள் பேச்சு நடத்தினர்.
இந்த விவாதத்தை தொடர்ந்து, டாக்டர் ஜித்தேந்திர சிங் உடனடியாக நிர்வாகச் சீர்திருத்தம் மற்றும் பொதுமக்கள் குறைதீர்வுத் துறை ஏஆர்பிஜி செயலர் டாக்டர் சத்ரபதி சிவாஜி , கூடுதல் செயலர் வி.சீனிவாஸ் உள்ளிட்ட பொதுமக்கள் குறைதீர்வு தொடர்பான மூத்த அதிகாரிகளுடன் ஆலோசனை நடத்தினார். ஜம்மு காஷ்மீரின் ஒவ்வொரு மாவட்டத் தலைநகர்களிலும், மக்களின் குறைகளைக் கேட்டறிந்து அவர்களது வீடு தேடித் தீர்வுகளை அளிக்கும் வலைதளம் ஒன்றை உருவாக்குவது பற்றிய திட்டம் முடிவு செய்யப்பட்டது.
இந்த முன்முயற்சியை நடைமுறைப்படுத்த மத்திய அரசின் நிர்வாகச் சீர்திருத்தம் மற்றும் பொதுமக்கள் குறைதீர்வுத் துறை , யூனியன் பிரதேச அரசுடன் ஒருங்கிணைந்து அந்த அரசின் ‘’ ஆவாஸ் இ-அவாம் ‘’ தளத்தை சீரமைத்து மேம்பட்ட தரத்துடன் உரிய நேரத்திற்கு முன்னதாகவே தீர்வு காணும் நடவடிக்கைகளை வலுப்படுத்தும். இந்த முயற்சியை வெற்றிகரமாக செயல்படுத்த நிர்வாகச் சீர்திருத்தம் மற்றும் பொதுமக்கள் குறைதீர்வுத் துறை அதிகாரிகள் குழு அமைக்கப்படும். இக்குழு, வரும் நாட்களில், யூனியன் பிரதேச அரசுடன் தொடர்பு கொண்டு செயல்படும் என டாக்டர் ஜித்தேந்திர சிங் தெரிவித்தார்.
(Visitor Counter : 152
ஆயுஷ்
கொவிட் தொடர்பான ஆராய்ச்சிகளை முன்னேறிய நிலைக்கு கொண்டு செல்லும் ஆயுஷ் அமைச்சகம் மற்றும் உயிரி தொழில்நுட்பவியல் துறை ஆகியவற்றுக்கு இடையேயான கூட்டு
கொவிட்-19 நோயை உருவாக்கும் சார்ஸ் கொவி2 வைரஸ் குறித்தான இந்தியாவின் முதல் விலங்கு ஆய்வு முன்னேறிய கட்டத்துக்கு சென்றுள்ளது.
ஆயுஷ் அமைச்சகம் மற்றும் உயிரி தொழில்நுட்பவியல் துறை ஆகியவற்றுக்கு இடையேயான கூட்டு மூலம் இது சாத்தியமாகியுள்ளது.
மேலும் விவரங்களுக்கு இந்த ஆங்கில செய்திக் குறிப்பை காணவும்
https://www.pib.gov.in/PressReleasePage.aspx?PRID=1674415
குடியரசுத் தலைவர் செயலகம்
நமது தொழில்நுட்பம், மனித வளம் மற்றும் இரண்டிற்குமான அணுகல் ஒன்றிணைந்தால் மட்டுமே தற்சார்பு இந்தியாவை கட்டமைக்க முடியும் என நாம் நம்பலாம்: குடியரசுத் தலைவர் திரு கோவிந்த்
நமது தொழில்நுட்பம், மனித வளம் மற்றும் இரண்டிற்குமான அணுகல் ஒன்றிணைந்தால் மட்டுமே தற்சார்பு இந்தியாவை கட்டமைக்க முடியும் என நாம் நம்பலாம் என்று குடியரசுத் தலைவர் திரு ராம் நாத் கோவிந்த் கூறினார்.
கர்நாடகாவின் சாமராஜநகரில் சாமராஜநகர் மருத்துவ அறிவியல் நிறுவனத்தின் புதிதாக கட்டப்பட்ட கற்பித்தல் மருத்துவமனை திறப்பு விழாவில் இன்று  பேசிய அவர் இவ்வாறு தெரிவித்தார்.
தமது பார்வையில் ஒரு நாட்டின் வளர்ச்சிக்கு இரட்டை அடித்தளங்களை உருவாக்கும் இரண்டு துறைகள் சுகாதாரம் மற்றும் கல்வி என்று குடியரசுத் தலைவர் கூறினார். சாமராஜநகர் மருத்துவ அறிவியல் நிறுவனம் இந்த இரண்டையும் தனக்குள் இணைக்கிறது.
பட்டதாரி அளவில் மருத்துவக் கல்வி பெறும் மாணவர்களுக்கான மருத்துவக் கல்லூரியான இது, சாமராஜநகர் மாவட்டத்தில் மூன்றாம் நிலை சுகாதார சேவைகளை வழங்கும் ஒரே மருத்துவக் கல்லூரி என்ற பெருமையையும் பெற்றுள்ளது.
450 படுக்கைகள் கொண்ட மருத்துவமனையை திறப்பதன் மூலம், இங்குள்ள வளர்ந்து வரும் திறமைகளுக்கு நடைமுறை அனுபவம் மற்றும் பயிற்சிக்கான அதிக வாய்ப்புகள் கிடைக்கும் என்று அவர் கூறினார்.
அதிநவீன வசதிகள், தீவிர சிகிச்சைக்கு தேவையான உள்கட்டமைப்பு மற்றும் இருதயவியல், நரம்பியல் போன்ற சூப்பர் ஸ்பெஷாலிட்டி துறைகள் கொண்ட இந்த மருத்துவமனை இப்பகுதியில் உள்ள மக்களுக்கு சிறந்த சுகாதார சேவைகளை வழங்கும் என்று குடியரசுத் தலைவர் நம்பிக்கை தெரிவித்தார்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1761811
(Visitor Counter : 156
நிதி அமைச்சகம்
மின்சாரத் துறைச் சீர்திருத்தங்களை மேற்கொள்வதற்கான கூடுதல் நிதி ஆதாரமாக மாநிலங்களுக்கு ரூ 7,309 கோடி வழங்கப்பட்டுள்ளது; முன்வடிவை சபர்ப்பித்துள்ளது தமிழகம்
மின் துறை சீர்திருத்தங்களை மேற்கொள்வதற்காக 7,309 கோடி ரூபாய்
கூடுதல் கடன் வாங்க இரண்டு மாநிலங்களுக்கு நிதி அமைச்சகத்தின் செலவினத் துறை அனுமதி வழங்கியுள்ளது.
சீர்திருத்தச் செயல்முறையைத் தொடங்க ஊக்கத்தொகையாக ரூ 5,186 கோடி கூடுதல் கடன் பெற ராஜஸ்தானுக்கும், ரூ 2,123 கோடி கூடுதல் கடன் வாங்க ஆந்திரப் பிரதேசத்திற்கும் அனுமதி வழங்கப்பட்டுள்ளது.
மின் துறையில் மாநிலங்கள் மேற்கொண்ட சீர்திருத்தத்தின் அடிப்படையில், பதினைந்தாவது நிதிக் குழுவின் பரிந்துரைகளைச் சார்ந்து, 2021-22 முதல் 2024-25 வரையிலான நான்கு ஆண்டுகளுக்கு ஒவ்வொரு ஆண்டும் மொத்த மாநில உள்நாட்டு உற்பத்தியில் 0.5 சதவிகிதம் வரை கூடுதல் கடன் வாங்குவதற்கான வசதியை மாநிலங்களுக்கு வழங்க நிதி அமைச்சகம் முடிவு செய்துள்ளது.
மின் துறை சீர்திருத்தங்களுடன் இணைக்கப்பட்ட கூடுதல் கடன் வாங்கும் தகுதியைப் பெற, கட்டாயச் சீர்திருத்தங்களை மாநில அரசு மேற்கொள்ள வேண்டும் மற்றும் நிர்ணயிக்கப்பட்ட செயல்திறன் அளவுகோல்களையும் சந்திக்க வேண்டும்.
இதற்கிடையே, அசாம், கோவா, கேரளா, மணிப்பூர், மேகாலயா, ஒடிசா, சிக்கிம், தமிழ்நாடு மற்றும் உத்தரபிரதேசம் ஆகிய மாநிலங்களும் தங்கள் முன்வடிவுகளை மின் அமைச்சகத்திடம் சமர்ப்பித்துள்ளன. மின்சார அமைச்சகத்தின் பரிந்துரையின் பேரில் தகுதியுள்ள மாநிலங்களுக்கு கூடுதல் கடன் வாங்குவதற்கான அனுமதி வழங்கப்படும்.
மேலும் விவரங்களுக்கு, இந்த ஆங்கிலச் செய்திக் குறிப்பைக் காணவும்:
https://pib.gov.in/PressReleasePage.aspx?PRID=1793309
குடியரசுத் தலைவர் செயலகம்
தற்சார்பு இந்தியா கனவை நனவாக்குவதில் இந்தியன் ரயில்வே முக்கியப் பங்கு வகிக்கிறது- குடியரசுத் தலைவர் திருமதி.திரௌபதி முர்மு
மத்திய அரசின் தற்சார்பு இந்தியா என்ற கனவை நனவாக்குவதில், நடைமுறைக்கும், கனவுக்கும் இடையேயான இடைவெளியைக் குறைப்பதில், இந்திய ரயில்வே முக்கியப் பங்கு வகிப்பதாக குடியரசுத் தலைவர் திருமதி. திரௌபதி முர்மு தெரிவித்துள்ளார். 
புதுடில்லி குடியரசுத்தலைவர் மாளிகையில் ரயில்வே அதிகாரிகள் முன்பு இன்று உரையாற்றிய அவர், பணிக்குச் செல்வோர், தொழில் செய்பவர்கள் என பலதரப்பு மக்களின் அன்றாடப் பயணத்தின் உயிர்நாடியாக ரயில்வேத்துறை திகழ்வதாகக் குறிப்பிட்டார். இதன்மூலம் மக்களின் அன்றாட வாழ்வாதாரத்திற்கு உதவும் பொறுப்பை, இந்திய ரயில்வே அதிகாரிகள் தங்கள் தோள்களில் சுமப்பதாகவும் தெரிவித்தார்.
பலர் மருத்துவ சிகிச்சைக்காக பயணம் மேற்கொள்வதாகக் குறிப்பிட்ட அவர், இதன்மூலம், பாமர மக்களின் வாழ்க்கையில் ரயில்வேயின் பங்கு இன்றியமையாததாகத் திகழ்வதாகவும், குடியரசுத் தலைவர் கூறினார்.
தேசிய அளவிலும், சர்வதேச அளவிலும் இந்தியா முன்னேறிவருவதற்கு, பயணிகள் ரயிலும், சரக்கு ரயிலுமே சாட்சி என்றார். பாதுகாப்பான பயணம், கால சேமிப்பு யுக்தி, உயர்தர போக்குவரத்து சேவை உள்ளிட்டவற்றை மேம்படுத்துவதற்காக, புதிய டிஜிட்டல் தொழில்நுட்பங்களை இந்திய ரயில்வேயில் புகுத்துவது அவசியமாகிறது என்றும் அவர் தெரிவித்தார்.
மக்கள் மனதில் ரயில் பயணம் நீங்காத இடம்பிடிப்பதால், அந்தப் பயணத்தைப் பாதுகாப்பானதாக, வசதிகளுடன் கூடியதாக மறக்கமுடியாத அனுபவமானதாக மாற்றுவது அவசியம் என்று குறிப்பிட்ட குடியரசுத் தலைவர், குறிப்பாக ரயில் பயணத்தில் மாற்றுத்திறனாளிகள், பெண்கள் மற்றும் முதியோரின் தேவைகளைப் பூர்த்தி செய்ய முன்வரவேண்டும் எனவும் அறிவுறுத்தினார்.
புதிய மற்றும் மறுமலர்ச்சி இந்தியா என்ற தொலைநோக்குத் திட்டத்தை நிறைவேற்ற, மிகப்பெரிய வளர்ச்சித்திட்டங்களை அறிமுகப்படுத்த வேண்டியது அவசியம் எனவும் தெரிவித்தார். பிரத்யேக சரக்கு வழித்தடங்களுக்கான பணிகள் 56 சதவீதம் நிறைவடைந்திருப்பதற்கு மகிழ்ச்சி தெரிவித்த அவர், இந்த வழித்தடங்கள் செயல்பாட்டுக்கு வரும்பட்சத்தில், சரக்கு மற்றும் தளவாடங்களுக்கானக் கட்டணம் படிப்படியாகக் குறையும் எனவும் கூறினார்.
அதிவேக ரயில்வேத்திட்டங்கள், பன்முக சாலை இணைப்புத்திட்டங்கள், சார் தாம் ரயில்வே திட்டம், சேது பாரதம் உள்ளிட்டவை தொழில், வர்த்தகம் மற்றும் சுற்றுலாத்துறைகளின் பணிகளை ஊக்குவிக்கும் எனவும் குடியரசுத் தலைவர் திரு. திரௌபதி முர்மு தெரிவித்துள்ளார்.
மேலும் விபரங்களுக்கு இந்த ஆங்கிலச் செய்திக்குறிப்பைக் காணவும் https://pib.gov.in/PressReleasePage.aspx?PRID=1884059
சுரங்கங்கள் அமைச்சகம்
கனிம உற்பத்தி: 2020 டிசம்பர் மாதம்
சுரங்கத் துறையின் சுரங்கத்தில் வெட்டி எடுக்கும் கனிம உற்பத்திக் குறியீடு 2020 டிசம்பர் மாதத்தில்  115.1 ஆக இருந்தது.
இதனை 2019-ஆம் ஆண்டு டிசம்பர் மாதத்துடன் ஒப்பிடுகையில் 4.8 சதவீதம் குறைவாகும். ஏப்ரல் – டிசம்பர், 2020-21 காலக் கட்டத்தில் இதன் ஒட்டுமொத்த உற்பத்தி வளர்ச்சி  11.3 சதவீதமாகும்.
டிசம்பர், 2020-ல் முக்கிய தாதுக்களின் உற்பத்தி அளவு:
நிலக்கரி 711 இலட்சம் டன், பழுப்பு நிலக்கரி 32 இலட்சம் டன், இயற்கை எரிவாயு  2355 மில்லியன் கியூ. மீ., பெட்ரோலியம்  26 இலட்சம் டன், பாக்சைட் 1963 ஆயிரம் டன், குரோமைட் 236 ஆயிரம் டன், வீரியமிக்க செம்பு 7 ஆயிரம் டன், தங்கம் 61 கிலோ, இரும்புத் தாது 209 லட்சம் டன், வீரியமிக்க ஈயம் 34 ஆயிரம் டன், மாங்கனீசு தாது 275 ஆயிரம் டன், வீரியமிக்க துத்தநாகம் 131 ஆயிரம் டன், சுண்ணாம்பு 333 லட்சம் டன், பாஸ்போரைட் 133 ஆயிரம் டன், மேக்னசைட் 6 ஆயிரம் டன், வைரம் 2901 காரட் ஆகவும் இருந்தன.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://www.pib.gov.in/PressReleasePage.aspx?PRID=1699019
------
(Visitor Counter : 94
ரெயில்வே அமைச்சகம்
தேநீர், காபி கேன்களுடன் ரயில் வண்டியின் கழிப்பறையிலிருந்து வியாபாரி வெளியே வருவதான வீடியோ காட்சி சமூக ஊடகத்தில் பரவியதை அடுத்து நடவடிக்கை எடுக்கப்பட்டுள்ளது
ரயில் வண்டியின் கழிப்பறைக்குள் தண்ணீரை கலந்ததாக பொருள்படும் விதத்தில் தேநீர், காபி கேன்களுடன் வியாபாரி ஒருவர் கழிப்பறையிலிருந்து வெளியே வரும் வீடியோ காட்சி கடந்த சில நாட்களாக சமூக ஊடகத்தில் பரவி வருவது கவனத்திற்கு வந்துள்ளது. இதுதொடர்பாக, கீழ்காணும் நடவடிக்கை எடுக்கப்பட்டு, தற்போதைய நிலவரம் குறித்து அறிக்கை வெளியிடப்பட்டுள்ளது.
“2017 டிசம்பர் மாதத்தில் 12759 எண்ணுடைய சென்னை சென்ட்ரல் – ஹைதராபாத் சார்மினார் எக்ஸ்பிரஸ் ரயில் வண்டியில் செகந்திராபாத் ரயில் நிலையத்தில் இந்த சம்பவம் நடந்துள்ளது. தவறு செய்தவர்களை அடையாளம் கண்டு உரிய நடவடிக்கை எடுப்பதற்காக விசாரணை நடத்தப்பட்டது.
இந்த விசாரணை அடிப்படையில் செகந்திராபாத்-காசிபேட் இடையேயான பிரிவுக்கு ரயில் வண்டியில் விற்பனை ஒப்பந்ததாரரான பி சிவபிரசாத்துக்கு எதிராக கடுமையான நடவடிக்கை எடுக்கப்பட்டுள்ளது. வீடியோவில் உள்ள வியாபாரியை இவர் பணியில் ஈடுபடுத்தியது அடையாளம் காணப்பட்டது. ஒப்பந்த முகவரான ஐ.ஆர்.சி.டி.சி. மூலம் உரிமம் பெற்றவருக்கு ரூ.1,00,000  அபராதம் விதிக்கப்பட்டுள்ளது. செகந்திராபாத்-காசிபேட், செகந்திராபாத்-நாடிகுடி-குண்டூர் பிரிவில் ரயில் வண்டியில் பொருட்கள் விற்பனை செய்யும் அவரது ஒப்பந்தத்தை ஏன் ரத்து செய்யக்கூடாது என்று விளக்கம் கேட்டு உரிமதாரரான பி சிவபிரசாத்துக்கு நோட்டீஸ் அனுப்பப்பட்டுள்ளது. நோட்டீஸ் அனுப்பப்பட்ட 02.05.2018-லிருந்து 15 நாட்களுக்குள் விளக்கம் அளிக்குமாறு கோரப்பட்டுள்ளது.
இந்த வீடியோவில் காணப்படும் மற்ற இரண்டு நபர்கள் அதிகாரப்பூர்வமற்ற வியாபாரிகள் ஆவர். செகந்திராபாத் ரயில் நிலையத்தில் அதிகாரப்பூர்வமற்ற வியாபாரம் செய்பவர்களுக்கு எதிராக கடந்த சில மாதங்களாக தெற்கு மத்திய ரயில்வேயின் வணிகத்துறை விரிவான சோதனைகளை நடத்தியது. இந்த சம்பவத்தில் தொடர்புடைய இரண்டு நபர்கள் உட்பட அதிகாரப்பூர்வமற்ற வியாபாரிகள் அனைவரும் வெளியேற்றப்பட்டனர்.
இத்தகைய சம்பவங்கள் மீண்டும் நிகழாமல் இருப்பதை உறுதி செய்ய பல்வேறு நிலைகளில் தொடர்ச்சியாக கடும் கண்காணிப்பு மேற்கொள்ளப்படுகிறது.”
(Visitor Counter : 138
பிரதமர் அலுவலகம்
திரு. ராம் ஜேத்மலானி மறைவிற்கு பிரதமர் இரங்கல்
சட்டத் துறை நிபுணரும் முன்னாள் மத்திய அமைச்சருமான திரு. ராம் ஜேத்மலானி அவர்களின் மறைவிற்கு பிரதமர் திரு. நரேந்திர மோடி இரங்கல் தெரிவித்தார்.
“திரு. ராம் ஜேத்மலானியின் மறைவைத் தொடர்ந்து நாடு மிகச் சிறந்த ஒரு வழக்கறிஞரையும் பொதுவாழ்க்கையில் தனித்துவம் மிக்கதொரு நபரையும் இழந்து நிற்கிறது; நீதிமன்றத்திலும் சரி, நாடாளுமன்றத்திலும் சரி, மிகவும் செறிவான பங்களிப்பை செய்தவர் அவர். துணிவும் பேச்சுத் திறனும் மிக்க அவர் எந்தவொரு விஷயம் குறித்தும் தனது கருத்தைத் தெரிவிப்பதற்குத் தயங்கியதே இல்லை.
“திரு. ராம் ஜேத்மலானியின் மிகச் சிறந்த அம்சங்களில் ஒன்று தன் மனதில் படுவதை தெளிவாக வெளிப்படுத்தும் திறமையே ஆகும். அதை அவர் எந்தவித அச்சமும் இன்றிப் பயன்படுத்தினார். அவசர நிலையின் இருண்ட நாட்களில் அவர் வெளிப்படுத்திய மனவுறுதியும், மக்களின் உரிமைகளுக்கான அவரின் போராட்டமும் எப்போதும் நினைவில் நிற்பவை. தேவைப்படுவோருக்கு உதவி செய்வது என்பது அவரது தனித்தன்மையில் பின்னிப் பிணைந்த ஓர் அம்சமாகும்.
“ திரு. ராம் ஜேத்மலானி அவர்களுடன் உரையாடுவதற்கான எண்ணற்ற வாய்ப்புகளைப் பெற்றதற்கான நான் மிகவும் பெருமைப்படுகிறேன். இத்தகைய துயரமான தருணத்தில் அவரது குடும்பத்தினருக்கும், நண்பர்களுக்கும், ஆர்வலர்களுக்கும் எனது இரங்கல்களைத் தெரிவித்துக் கொள்கிறேன். அவர் இங்கே இல்லாவிட்டாலும் அவரது முன்னோடியான பணிகள் தொடர்ந்து நீடித்து இருக்கும். ஓம் சாந்தி” என்று பிரதமர் தனது இரங்கல் செய்தியில் குறிப்பிட்டிருந்தார்.